Biserica Ortodoxă din Grecia condamnă yoga: Nu are ce căuta în viața creștinilor.
Biserica Ortodoxă din Grecia susţine că yoga este incompatibilă cu credinţa ortodoxă. Sfântul Sinod a intervenit după ce mass-media a promovat yoga ca o măsură de relaxare în perioada epidemiei. De asemenea, Biserica Ortodoxă a insistat că prin împărtăşanie nu se poate lua COVID-19.
Biserica Ortodoxă din Grecia este de părere că exerciţiile de yoga nu pot fi compatibile cu stilul de viaţă creştin. Într-un comunicat de presă emis de Sfântul Sinod se critică promovarea de către mass-media a acestei practici, ca o formă de eliminare a stresului acumulat în perioada epidemiei de coronavirus."Yoga este absolut incompatibilă cu credinţa noastră ortodoxă şi nu are loc în viaţa creştinilor", a spus forul suprem al Bisericii Ortodoxe din GreciaDe asemenea, în viziunea clericilor, exerciţiile de yoga nu pot fi considerate nici măcar un sport. Biserica Ortodoxă din Grecia a primit mai multe critici în perioada aceasta din cauza declaraţiilor controversate făcute în spaţiul public. Una dintre acestea fiind faptul că prin împărtăşanie nu se poate lua COVID-19, teorie ce nu a fost încă demonstrată.